વર્ષ 2000માં ગુજરાત એરવેઝ અને વાયુદુતે ઓપરેટીંગ શરૂ કર્યું પણ સફળતા ન મળી. તે પછી એર ડેકક્ને પણ પ્રયાસ કર્યા પણ સુરતની કનેકટિવિટી લાંબી ન ચાલી. સુરતના લોકો, સંસ્થાઓની લાંબી લડત બાદ 2007માં એર ઈન્ડિયા કોર્મશિયલ ફલાઇટ એરબસ-319 શરૂ કરી હતી. આજે તો સુરત એરપોર્ટ પર એર ઇન્ડિયા, સ્પાઇસજેટ, વેન્ચુરા, એર એશિયા, ઇન્ડીગો જેવી એરલાઇન્સની 26 ફલાઇટ ઉડે છે અને હજુ વધવાની છે. સુરત એરપોર્ટ ઓથોરિટી ઓફ ઇન્ડિયાના આંકડા મુજબ એપ્રિલ 2017થી માર્ચ 2018 સુધીમાં સુરત એરપોર્ટ પરથી 6,81 465 યાત્રીઓએ મુસાફરી કરી હતી જે આગલા વર્ષની સરખામણીએ 250 ટકા વધારે હતી.